
      Съветът  на  директорите  на  "МАК" АД - гр. Габрово ЕИК 817059257  на  основание  чл.223 от Търговския закон свиква редовно годишно  Общо  събрание  на акционерите  на  “МАК” АД на 21.05.2009 год. от 12.00 часа в седалището на Дружеството -  гр. Габрово, бул.”Трети март” № 9, със следния дневен ред:                .                                                                         
1. Годишен доклад за дейността на Дружеството през 2008 год.  
Проект за решения: Общото събрание на акционерите приема Годишния доклад за дейността на Дружеството през 2008 год.; 
2. Доклад  на дипломирания  експерт - счетоводител за извършената проверка на дейността на Дружеството за 2008 год. 
Проект за рeшение:  Общото  събрание   на   акционерите   приема   Доклада   на   дипломирания експерт - счетоводител за извършената проверка на дейността на Дружеството за 2008 год.;
3. Одобряване на Годишния финансов отчет на Дружеството за 2008 год.  
Проект за решение: Общото събрание на акционерите приема и одобрява Годишния финансов отчет  на Дружеството през 2008 год.; 
4.Освобождаване на членовете на СД от отговорност за дейността им през 2008год. 
Проект за решение:  Общото събрание  на  акционерите  освобождава   членовете   на СД   от  отговорност за   дейността  им   през   2008 год.;
5. Вземане на решение за намаляване на членовете на СД от 5 /пет/  на 3 /три/ члена съгласно чл. 29 ал. 1 от устава на дружеството, като предлага да бъдат освободени Иван Чанков Хардалов и Антон Кръстев Стаменов.

Проект за решение:  Общото събрание  на  акционерите приема решението за намаляване на броя на членовете на СД и освобождава Иван Чанков Хардалов и Антон Кръстев Стаменов.

6. Определяне на възнаграждението на членовете на СД на Дружеството.
Проект за решение: Общото събрание  определя възнаграждението на членовете на СД в размер на една минимална работна заплата.
7. Вземане на решение за разпределение на печалбата от дейността на дружеството за 2008 год. 
Проект за решение: Общото събрание  приема  предложението на СД печалбата за 2008 год. да бъде вложена за техническо и технологично обновяване на производството; 
8.Избор на Одитен комитет на Дружеството.
Проект за решение:  Общото   събрание   на   акционерите приема предложението функциите на одитния комитет да се изпълняват от СД съгласно чл. 40ж от ЗНФО ; 

9.Избор на регистриран одитор за 2009 год.

Проект за решение: По препоръка на одитния комитет Общото   събрание   на   акционерите    избира Румяна Станоева Пиралкова регистриран одитор под № 446/1998 г. за извършване на независим финансов одит на Дружеството за 2009 год.
На основание чл. 115, ал. 2 от ЗППЦК, информираме акционерите за следното:

Капиталът на дружеството към 31.03.2009 – датата на решението за свикване на общо събрание е 404721/Четиристотин и четири хиляди седемстотин двадесет и един/ броя безналични поименни акции с право на глас с номинална стойност 1 /един/ лев всяка. Всяка акция дава право на глас, право на дивидент и ликвидационен дял съразмерно с номиналната стойност на акцията.

Правото на глас в общото събрание се упражнява от лицата вписани в регистрите на „Централен депозитар” АД като акционери 14 дни преди датата на Общото събрание. Само лицата вписани като акционери преди 07.05.2009 г. имат право да участват и гласуват в Общото събрание.

Лицата притежаващи заедно или поотделно най-малко 5 на сто от капитала на Дружеството, могат по реда на чл. 223а от ТЗ да включват и други въпроси в дневния ред на ОСА и да правят предложения за решения по вече включени в дневния ред въпроси. Крайният срок за включване в дневния ред  и предложенията за решения е не по късно от 15 дни преди откриване на общото събрание.

Всеки акционер или пълномощник, може в деня на събранието – 21.05.2009 год. да прави предложения за решения по въпроси включени в дневния ред на ОСА и крайният срок за упражняване на това право е до приключване на обсъжданията на съответната точка по време на ОСА.


Всеки акционер има право по време на ОСА да поставя въпроси на членовете на СД, относно икономическото и финансово състояние на Дружеството, независимо дали те са свързани с дневния ред, освен за обстоятелства, които представляват вътрешна информация.
Поканват се всички акционери да вземат участие лично или чрез упълномощен от тях представител. Съгласно чл. 115г от ЗППЦК, акционерите в Дружеството имат право да упълномощят всяко физическо или юридическо лице да участва и да гласува в Общото събрание от тяхно име. Член на СД може да представлява акционер само ако акционерът изрично е посочил в пълномощното начина на гласуване по всяка от точките от дневния ред. Пълномощникът има същите права да се изказва и да задава въпроси, като акционерът, когото той представлява. Пълномощникът е длъжен да упражнява правото на глас в съответствие с инструкциите на акционера, съдържащи се в пълномощното. Пълномощникът може да представлява повече от един акционер в Общото събрание на Дружеството. В този случай пълномощникът може да гласува по различен начин по акциите притежавани от отделните акционери, които той представлява. Упълномощаването може да се извърши и чрез електронни средства. 
 Регистрацията  на  акционерите и техните пълномощници започва в 9 часа до 11.45 часа на 21.05.2009 год. на мястото на провеждане на събранието. Акционерите или упълномощените от тях лица трябва да представят документ за самоличност, удостоверение за актуална търговска или съдебна регистрация, а упълномощените лица и писмено пълномощно, отговарящо на изискванията на чл. 116, ал. 1 и ал. 2 от ЗППЦК, което трябва да бъде за конкретното общо събрание, да е изрично и да посочва най-малко данните за акционера и пълномощника; броя на акциите, за които се отнася пълномощното; дневния ред на въпросите, предложени за обсъждане; предложенията за решения по всеки от въпросите в дневния ред; начина на гласуване по всеки от въпросите или посочване, че пълномощника има право на преценка дали и по какъв начин да гласува; дата и подпис.
Съгласно чл. 115г, ал. 5 от ЗППЦК, дружеството осигурява възможност упълномощаването да се извърши и чрез използването на електронни средства. В този случай пълномощното следва да бъде саморъчно подписно, сканирано и подписно като електронен документ с електронен подпис на упълномощителя, по смисъла на закона за електронния документ и електронния подпис. Така оформеното пълномощно, заедно с изрично уведомление от упълномощителя за извършеното упълномощаване по електронен път, следва да бъдат изпратени на Дружеството по Интернет чрез електронна поща на адрес: secretary@mak.bg.
Съгласно изискванията на чл. 115, ал. 6, 115г, ал. 5 и чл. 116, ал.3 от ЗППЦК публикуваме условията и реда за получаване на пълномощни чрез електронни средства и образец на пълномощното за гласуване чрез пълномощник на интернeт страницата на Дружеството – www.mak.bg, в секция „за нас”, „отчети”.

Преупълномощаването с правата по предоставени пълномощни, както и пълномощието, дадено в нарушение на правилата на ЗППЦК, е нищожно.
 
Писмените материали, свързани с дневния ред на събранието, са на разположение на акционерите на адреса   на   управление   на Дружеството – гр. Габрово,  бул.”Трети март” №  9, всеки работен ден от 8 до 16 ч., считано  от датата  на  обявяване на поканата в Търговския регистър. Съгласно чл. 115 ал.5, поканата, заедно с материалите за общото събрание, е публикувана на интернет страницата на Дружеството – www.mak.bg в секция „за нас”, „отчети”
При липса  на  кворум  на  основание чл.227 от Търговския закон и чл. 115 , ал. 12 от ЗППЦК, събранието ще се проведе на 11.06.2009 год., от 14.00 часа, на същото място и при същия дневен ред и  ще се счита за редовно независимо от броя на представените акции. В дневния ред на новото събрание не могат да се включват точки по реда на чл. 223 а от Търговския закон.






С Уважение, Йонко Костадинов








  Изпълнителен директор

